Nә meylim bağә, nә camü sәbuyә ehtiyacım var
Nә meylim bağә, nә camü sәbuyә ehtiyacım var, 
Cәmalın gülşәnindәn rәngü buyә ehtiyacım var.

Hәvayi-zülf ilә dil mürği tәrki-aşiyan etmiş, 
Sәbadәn sormaq ilә cüstücuyә ehtiyacım var.

Hәdisi-lәblәrin tәvizi-can etmәk dilәr könlüm, 
O zülfi-pürxәmindәn tari-muyә ehtiyacım var.

Nigarım bivәfa oldu, fәnadәn qeyri yox çarәm, 
Әlaci-dәrd üçün ol tündxuyә ehtiyacım var.

Şәhidi-navәki-müjkanın olmaqçun kәfәnlәndim, 
Könül qanilә tәğsilü vüzuyә ehtiyacım var.

Rәhi-eşqindә pamal olmadım, bietibar oldum, 
Qubari-mәqdәmindәn abruyә ehtiyacım var.

Mәni mәn etmә, Naseh, gәr qılam dilbәr tamaşasın, 
Nedim, hal әhliyәm, ruyi-nikuyә ehtiyacım var.
Qəzəllər